
	1.
	Noteikumu konsolidētā versija
3. Pārtikas nodrošinājuma plānošanai valsts apdraudējuma gadījumā dati par iedzīvotāju skaitu pa vecuma grupām un to sadalījumu pa administratīvajām teritorijām tiek iegūti no Centrālās statistikas pārvaldes datubāzes par iedzīvotāju skaitu un to raksturojošiem rādītājiem atbilstoši šo noteikumu 1. pielikumā dotajai veidlapai.
	Iebildums
Lūdzam precizēt tiesību akta projekta "Grozījumi Ministru kabineta 2022. gada 1. marta noteikumos Nr. 147 "Noteikumi par iedzīvotāju nodrošināšanu ar pārtiku valsts apdraudējuma gadījumā"" (turpmāk – projekts) 1. punktu, ņemot vērā, ka no projekta 1. punktā iekļautā Ministru kabineta 2022. gada 1. marta noteikumu Nr. 147 "Noteikumi par iedzīvotāju nodrošināšanu ar pārtiku valsts apdraudējuma gadījumā"" (turpmāk - noteikumi Nr. 147) 3. punkta izriet, ka attiecīgos datus iegūst no Centrālās statistikas pārvaldes datubāzes, bet projektā iztrūkst regulējums par to, kura institūcija šos datus iegūst, kā arī būtu iekļaujams regulējums, uz kuru brīdi, piemēram, konkrētu datumu attiecīgie dati tiek iegūti.
Vienlaikus lūdzam precizēt projekta regulējumu, ņemot vērā, ka projekta 1.punkts paredz attiecīgos datus iegūt atbilstoši noteikumu 1.pielikumā dotajai veidlapai, bet projekta  8. punkts paredz svītrot 1. pielikumu.
Piedāvātā redakcija
-
	Ilona Lulberga (TM)

	2.
	Noteikumu konsolidētā versija
6. Ja kāds no šo noteikumu 2. pielikumā minētajiem pārtikas produktiem nav pieejams, tā vietā var piedāvāt citu pēc iespējas līdzvērtīgu pārtikas produktu.
	Iebildums
Lūdzam svītrot projekta 3. punktu, jo tajā iekļautais noteikumu Nr. 147 6. punkts ir identisks tam, kāds pašlaik ir spēkā esošs noteikumos Nr. 147.
Piedāvātā redakcija
-
	Ilona Lulberga (TM)

	3.
	Noteikumu konsolidētā versija
10.1 Zemkopības ministrija deleģē Pārtikas un veterinārajam dienestam (turpmāk – PVD) valsts pārvaldes uzdevumu izveidot pārtikas rezerves, un tas ietver šādas darbības:
	Iebildums
Lūdzam svītrot no projekta normas attiecībā uz valsts pārvaldes uzdevuma – pārtikas rezervju izveidošana, deleģēšanu no Zemkopības ministrijas Pārtikas veterinārajam dienestam. Atbilstoši Valsts pārvaldes iekārtas likuma 40. panta pirmajai daļai publiska persona var deleģēt privātpersonai un citai publiskai personai pārvaldes uzdevumu, ja pilnvarotā persona attiecīgo uzdevumu var veikt efektīvāk. Pārtikas veterinārais dienests nav publiska persona, tas ir publiskas personas iestāde (skat. Valsts pārvaldes iekārtas likuma 1. panta 1. un 3. punkta terminoloģiju). Mobilizācijas likuma 9. panta 6. punkta c) apakšpunktā noteikts, ka Ministru kabinets, lai reglamentētu mobilizācijas plānošanu, sagatavošanu un īstenošanu, izdod noteikumus par iedzīvotāju nodrošināšanu ar pārtiku valsts apdraudējuma gadījumā, nosakot valsts un pašvaldību institūciju uzdevumus un pienākumus iedzīvotāju nodrošināšanai ar pārtiku valsts apdraudējuma gadījumā. Ņemot vērā minēto, lūdzam projektā iekļaut normas, kas precizē noteikumus Nr. 147  ar attiecīgu valsts un pašvaldību institūciju uzdevumu un pienākumu sadalījumu, kā to likumdevējs paredzējis Mobilizācijas likumā.

 
Piedāvātā redakcija
-
	Ilona Lulberga (TM)

	4.
	Noteikumu konsolidētā versija
11. Zemkopības ministrija likumā "Par pašvaldībām" noteiktajā kārtībā informē Viedās administrācijas un reģionālās attīstības ministriju par pašvaldību darbībā konstatētajiem pārkāpumiem, tām pildot šajos noteikumos noteiktos uzdevumus.
	Priekšlikums
Lūdzam precizēt projekta 7. punktā iekļauto noteikumu Nr. 147 11. punktu, jo pašlaik spēkā esošs ir Pašvaldību likums, nevis likums "Par pašvaldībām", kā norādīts projektā.
Piedāvātā redakcija
-
	Ilona Lulberga (TM)



